**Asistované sčítanie** je určené obyvateľom, ktorí sa nemohli sčítať sami, ani s pomocou blízkej osoby. Ide najmä o digitálne vylúčených obyvateľov, starších obyvateľov, obyvateľov v zariadení a obyvateľov marginalizovaných komunít.

**Asistované sčítanie** sa bude realizovať **na celom území SR od 3. mája 2021 do 13. júna 2021.** O začatí asistovaného sčítania rozhodol predseda Štatistického úradu SR v spolupráci s Úradom verejného zdravotníctva SR. Asistované sčítanie v obci **potrvá 6 týždňov.**

Sčítava sa každý, kto má **v Slovenskej republike trvalý**, **prechodný**, **tolerovaný** alebo **obvyklý pobyt** a nesčítal sa sám počas samosčítania, ktoré bolo ukončené 31.3.2021.

**Sčítanie pomocou asistenta:**

Ak ste sa**nemohli alebo nevedeli sčítať sami,**máte možnosť využiť službu**asistovaného sčítania.**

**Asistované sčítanie sa bude realizovať na celom území SR od 3. mája 2021 do 13. júna 2021**, počas 6 týždňov.

V každej obci je zriadené **kontaktné miesto**, kde vám so sčítaním pomôže **stacionárny asistent. V obci Budkovce sa kontaktné miesto nachádza na obecnom úrade.**

Na území obce budú tiež pôsobiť **mobilní asistenti,** ktorí navštívia domácnosť obyvateľa v prípade, že**o takúto službu požiada,** napr. z dôvodu imobility, na **tel. čísle 056/64 93 204.**

**Obecný úrad v  Budkovciach, žiada občanov obce, ktorí chcú využiť pomoc stacionárneho asistenta na kontaktnom mieste, alebo mobilného asistenta pre sčítanie, aby sa čo najskôr nahlásili na telefónnom čísle 056/ 64 93 204.**